kalixlouiis/myanmar-wikipedia-corpus huggingface dataset:
2015–2022 November : Solo activities 220x124px|alt=Jeon Jungkook|Jeon Jungkook 2015 ခုနှစ် စက်တင်ဘာလတွင် Jungkook သည် ကိုရီးယားစစ်ပွဲကို အမှတ်တရဖြစ်စေသော "One Dream, One Korea" ကမ်ပိန်းတွင် ပါဝင်ခဲ့ပြီး ကိုရီးယားအနုပညာရှင်များစွာနှင့်အတူ သီချင်းပူးပေါင်းသီဆိုခဲ့သည်။
ဤသီချင်းကို စက်တင်ဘာ 24 ရက်နေ့က ထွက်ရှိခဲ့ပြီး အောက်တိုဘာလ 15 ရက်နေ့ ဆိုးလ်၌ ပြုလုပ်သည့် One K Concert တွင် တင်ဆက်ခဲ့သည်။
King of Mask Singer ၏ အပိုင်း 72 တွင် "Fencing Man" ဟူသောအမည်ဖြင့် ပါဝင်ယှဉ်ပြိုင်ခဲ့သည်။
2018 ခုနှစ် နိုဝင်ဘာလ 6 ရက်နေ့၌ ကျင်းပသော "We MBC Plus X Genie Music Awards ၌ Jungkook သည် Charlie Puth နှင့်အတူ "We Don't Talk Anymore" သီချင်းကို ဖျော်ဖြေခဲ့သည်။
ဇွန်လ 4 ရက်နေ့တွင် SoundCloud ၌ ကိုယ်တိုင်ထုတ်လုပ်ထားသော သီချင်း "Still With You" ကို အခမဲ့ထုတ်ဝေခဲ့သည်။
၂၀၂၂ ဖေဖော်ဝါရီလတွင် Jungkook သည် BTS အခြေပြု webtoon အသစ်ဖြစ်သည့် 7Fates: Chakho အတွက် တေးသွားကို သီဆိုခဲ့သည်။
"Stay Alive" ဟု အမည်ပေးထားပြီး BTS အဖွဲ့ဝင် Suga မှ ထုတ်လုပ်သည့် ဤသီချင်းသည် Billboard Hot 100 တွင် ၎င်း၏ ပထမဆုံး တစ်ကိုယ်တော် နံပါတ် 95 ဖြင့် ပွဲဦးထွက် ရရှိခဲ့သည်။
၂၀၂၂ ဇွန်လ 24 ရက်နေ့တွင်ထွက်ရှိခဲ့သော Left and Right သီချင်းတွင် [Puth] နှင့်အတူ သီဆိုထားသည်။
2022 နိုဝင်ဘာ 20 ရက် ကာတာနိုင်ငံတွင်ကျင်းပပြုလုပ်ခဲ့သည့် 2022 FIFA World Cup အဖွင့်အခမ်းအနားတွင်ဖျော်ဖြေရန် "Dreamers" ကို ထုတ်ဝေခဲ့သည်။
ကာတာနိုင်ငံရှိ Al Bayt Stadium တွင် ကျင်းပခဲ့သော၂၀၂၂ ကမ္ဘာ့ဖလားဖွင့်ပွဲ၌ Jungkook သည် အဆိုပါ dreamers သီချင်းကို ကာတာအဆိုတော် Fahad Al Kubaisi နှင့် အတူသီဆိုဖျော်ဖြေခဲ့သည့်။
သမိုင်းတစ်လျှောက် ကမ္ဘာ့ဖလားဖွင့်ပွဲအခမ်းအနားတွင် သီဆိုဖျော်ဖြေခွင့်ရသော ပထမဆုံး ကိုရီးယားအနုပညာရှင်အဖြစ် စံချိန်တင်နိုင်ခဲ့သည်။
Golden Solo Album Released ကိုးကား ‌ ကဏ္ဍ:တောင်ကိုရီးယား အမျိုးသား အဆိုတော်များ။
သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာနသည် ၂၀၂၁ ခုနှစ်တွင် အသစ်ဖွဲ့စည်းလိုက်သော ဝန်ကြီးဌာနတစ်ခုဖြစ်သည်။
လက်ရှိဝန်ကြီးမှာ ဦးလှမိုးဖြစ်သည်။
ဝန်ကြီးဌာနလက်​အောက်တွင် ဦးစီးဌာန (၄)ခု၊ သမဝါယမနှင့် စီမံခန့်ခွဲမှုပညာတက္ကသိုလ်များ၊ ယွန်းပညာကောလိပ်၊ သမဝါယမ​ကောလိပ်များ၊ သမဝါယမစာရင်းရေး၊ စာရင်းကိုင် သက်မွေးပညာသင်တန်းကျောင်းများ တည်ရှိသည်။
သမိုင်းကြောင်း မြန်မာနိုင်ငံတွင် သမဝါယမနှင့် ကုန်စည်ဖြန့်ဖြူးရေးဝန်ကြီးဌာနကို ၁၉၅၁ခုနှစ်မှစ၍ ဖွဲ့စည်းခဲ့သည်။
ထို့နောက် ထောက်ပံရေးနှင့် သမဝါယမဝန်ကြီးဌာန၊ သမဝါယမဝန်ကြီးဌာန စသည်ဖြင့် ပြင်ဆင်ဖွဲ့စည်းခဲ့သည်။
၂၀၁၆ ခုနှစ်တွင် သမဝါယမဝန်ကြီးဌာန၊ မွေးမြူရေး၊ ရေလုပ်ငန်းနှင့် ကျေးလက်ဒေသဖွံ့ဖြိုးရေးဝန်ကြီးဌာန၊ လယ်ယာစိုက်ပျိုးရေးနှင့် ဆည်မြောင်း ဝန်ကြီးဌာနတို့ကို စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန အဖြစ် ဖွဲ့စည်းခဲ့သည်။
၂၀၂၁ ခုနှစ် စစ်အာဏာသိမ်းမှုဖြစ်ပွားပြီးနောက် ဖွဲ့စည်းခဲ့သော အစိုးရအဖွဲ့တွင် ယခင်ဖျက်သိမ်းခဲ့သော သမဝါယမဦးစီးဌာန နှင့် ကျေးလက်ဒေသဖွံ့ဖြိုးတိုးတက်ရေးဦးစီးဌာနတို့ဖြင့် သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာနအဖြစ် အသစ်ဖွဲ့စည်းခဲ့သည်။
၂၀၂၂ ခုနှစ် ဇွန်လ (၂၃)ရက်​နေ့တွင် ​ဆောက်လုပ်​ရေးဝန်ကြီးဌာနလက်​အောက်ရှိ ကျေးလက်လမ်းဖွံ့ဖြိုးရေး ဦးစီးဌာန အား လွှဲ​ပြောင်းရယူခဲ့သည်။
ဖွဲ့စည်းပုံ သမဝါယမ ဦးစီးဌာန ​ကျေးလက်ဒေသ ဖွံ့ဖြိုးတိုးတက်ရေးဦးစီးဌာန အသေးစားစက်မှုလက်မှုလုပ်ငန်း ဦးစီးဌာန ကျေးလက်လမ်းဖွံ့ဖြိုးရေး ဦးစီးဌာန သမဝါယမနှင့် စီမံခန့်ခွဲမှုပညာတက္ကသိုလ် (သန်လျင်) သမဝါယမနှင့်စီမံခန့်ခွဲမှုပညာတက္ကသိုလ်(စစ်ကိုင်း) အကြီးအကဲများ ပြည်ထောင်စုဝန်ကြီးများ +ပြည်ထောင်စုဝန်ကြီးများ (၂၀၂၁ - ယနေ့အထိ)စဉ်ပုံအမည်တာဝန်သက်တမ်းဒုတိယဝန်ကြီးဝန်ကြီးချုပ်သမ္မတအစိုးရအဖွဲ့၁။
100x100pxဦးလှမိုး၂၄ ဇွန် ၂၀၂၁၃၁ ဇူလိုင် ၂၀၂၅ဦးမြင့်စိုးမင်းအောင်လှိုင် မြင့်ဆွေ (ယာယီ) မင်းအောင်လှိုင် (ယာယီ-တာဝန်)မင်းအောင်လှိုင်အစိုးရ၃၁ ဇူလိုင် ၂၀၂၅ယနေ့အထိ -ညိုစောမင်းအောင်လှိုင် (ယာယီ-တာဝန်)ညိုစောအစိုးရ ဒုတိယဝန်ကြီးများ စဉ်ပုံအမည်တာဝန်သက်တမ်းပြည်ထောင်စုဝန်ကြီးအစိုးရအဖွဲ့ရင်းမြစ်၁။
100x100pxဦးမြင့်စိုး၄ ဧပြီ ၂၀၂၂ - ၃၁ ဇူလိုင် ၂၀၂၅ဦးလှမိုးမင်းအောင်လှိုင်အစိုးရ ပြင်ပလင့်ခ်များ လူမှုကွန်ယက် စာမျက်နှာ ကိုးကား ကဏ္ဍ:မြန်မာနိုင်ငံ၏ ဝန်ကြီးဌာနများ။
ဒေါ်ဗလပြန်သည် စံတော်ချိန်အကကို တီထွင်ခဲ့သူ အကဝိဇ္ဇာ မင်းသမီးကြီးဖြစ်သည်။
တစ်ခေတ်တစ်ခါက နာမည်ကျော်ခဲ့သူ ယောက်ျားမင်းသမီး မယ်အောင်ဗလ ဝင်စားသည်ဟု ယုံကြည်ကြသည်။
ငယ်ဘဝ ကရင်အမည် စောနန်းရွှေ ဖြစ်၍ ဗမာအမည်မှာ မစိမ်းမြ ဖြစ်သည်။
၁၉၁၄ ခု၊ ဇွန်လ ၂၄ ရက်၌ ပဲခူးတိုင်း၊ ပဲခူးမြို့နယ်၊ ထုံးကြီးကျေးရွာအုပ်စု၊ ရေအေးစမ်းရွာတွင် အဖ ဦးချမ်းအေးနှင့် အမိ နော်ရွှေမိတို့က ဖွားမြင်သည်။
အဆိုအက ဝါသနာပါသည်ဖြစ်၍ မန္တလေးမှ မြေဝိုင်းမင်းသား ဦးရွှေဂုံ၊ ဇာတ်ဆရာ ဦးဘမောင်နှင့် ဇနီး ဒေါ်ဇော်ပျံတို့ထံတွင် ပညာသင်ယူခဲ့သည်။
မင်းသမီးဘဝ အသက် ၁၆ နှစ်အရွယ်တွင် မင်းသား ဘားမားစိန်၊ နေပြည်တော် ဘသက်တို့နှင့် စတင် တွဲဖက်ကပြခဲ့သည်။
စန္ဒရားဦးဘအုန်း၊ ဆရာလတ်၊ ဒုတိယဘိုးစိန်၊ အောင်ဘညိုတို့နှင့် နှစ်နှစ်စီ ကပြခဲ့ပြီး၊ တလိုင်းညီနောင်နှင့် သုံးနှစ် ကပြခဲ့သည်။
ရွှေမန်းတင်မောင်နှင့်မူ ဂျပန်ခေတ်က တစ်ခဏမျှသာ တွဲကခဲ့ဖူးသည်ဟူ၏။
အထင်ရှားဆုံး တွဲဖက်မှာ ၁၀ နှစ်ခန့် တွဲခဲ့သည့် စိန်အောင်မင်းနှင့် ခုနစ်နှစ်ခန့်တွဲခဲ့သည့် အောင်မောင်းတို့ ဖြစ်သည်။
မင်းသား အောင်မောင်းမှာ ပညာအထက်ဆုံးဟု ဆိုသည်။
သီပေါဟော်၌ ဘိုကေစိန်နှင့် တွဲဖက်၍ ရှမ်းအိုးစည်နှင့် ကိန္နရာအက တင်ဆက်ခဲ့ရာ၊ စော်ဘွား စဝ်အုံကြာက ငွေဓားနှစ်လက်၊ ငွေဖလားနှစ်ခွက် ဆုချသည်။
အိမ်စောင့်အစိုးရလက်ထက် တပ်မတော်ကပွဲရုံတွင် ရုပ်သေးနှင့် လူ အပြိုင်ကသည့် အကကို စတင်မိတ်ဆက်ခဲ့ရာ ဗိုလ်မှူးကြီးထွန်းစိန်က ဂုဏ်ထူးဆောင် ရွှေတံဆိပ်နှင့် အကဝိဇ္ဇာဘွဲ့တို့ ချီးမြှင့်ခဲ့သည်။
၁၉၆၉–၇၀ တွင် မင်းသားစိန်အောင်မင်းနှင့် တွဲဖက်ကာ စံတော်ချိန်အကကို တီထွင်ကပြခဲ့သည်။
နောက်ပိုင်းနှစ်များ ပန်တျာကြည်လင်နှင့် နောက်ဆုံး တွဲဖက်ကပြပြီးနောက်၊ ယဉ်ကျေးမှုဦးစီးဌာနတွင် နည်းပြအဖြစ် တာဝန်ထမ်းဆောင်ရင်း ယိမ်းအဆင့်အတန်း မြင့်လာအောင် စွမ်းဆောင်ပေးခဲ့သည်။
ကိန္နရာယိမ်းတွင် ငှက်ညည်းကို ကိုယ်တိုင်သီဆိုခဲ့သည်။
ရွှေမန်းတင်မောင်၊ စိန်အောင်မင်း၊ မြကလေးတို့နှင့်အတူ တရုတ်၊ ဗီယက်နမ်နိုင်ငံများသို့ ယဉ်ကျေးမှုဖလှယ်ရေး အစီအစဉ်များဖြင့် သွားရောက်ခဲ့သည်။
၁၉၈၇ ခုနှစ်တွင် ရန်ကုန်မြို့၌ အနိစ္စရောက်သည်။
လက်ရာများ စိန်အောင်မင်းနှင့် နာမည်အကြီးဆုံး တွဲဖက်တင်ဆက်မှုများမှာ ငမိုးရိပ်၊ ရာဇသင်္ကြံ၊ မင်းညီနောင်၊ မောင်မစ္စက၊ ဝိဇယကုမ္မာဇာတ်တို့ဖြစ်သည်။
အောင်မောင်းနှင့်မူ မဟာပဒုမ၊ ပန်းပဲမောင်တင့်တယ်၊ တာနောယက္ခ၊ သုဓနုမေဓာဝီဇာတ်တို့မှာ ထင်ရှားသည်။
မင်းကုသ၊ ပဋိက္ခရား၊ ဥဒါရီကုမာရီတို့ကိုလည်း ကပြခဲ့သေးသည်။
အောင်ဗလနှင့် ရေစက် အောင်ဗလ ပဲခူး၌ကစဉ် မိဘများနှင့် ရင်းနှီးခဲ့သည်။
သားဖြစ်သူ ရွှေဇံကို အောင်ဗလက မွေးစားပြီး ရှင်ပြုပေးလိုသည် ဆိုခဲ့သည်။
သို့သော် အထမမြောက်ခင် ကွယ်လွန်သွားရာ၊ သမီးအဖြစ် ပြန်ဝင်စားခဲ့သည်ဟု ဆိုကြသည်။
ကိုးကား ပြင်ပလင့်ခ်များ စံတော်ချိန်အက (အမျိုးသား) စံတော်ချိန်အက (အမျိုးသမီး) ကဏ္ဍ:၁၉၁၄ မွေးဖွားသူများ ကဏ္ဍ:၁၉၈၇ ကွယ်လွန်သူများ။
မင်ယွန်ဂီ (၊ ၁၉၉၃ မတ် ၉ ဖွား) သည် အနုပညာအမည် ရှူးဂါး၊ Agust D တို့ဖြင့် ထင်ရှားသော တောင်ကိုရီးယားနိုင်ငံသား ရက်ပါ၊ တေးရေးနှင့် တေးထုတ်လုပ်သူ ဖြစ်သည်။
ဘစ်ဟစ်ဖျော်ဖြေရေးမှ ဘီတီအက်စ် အမျိုးသားတေးဆိုအဖွဲ့တွင် အဖွဲ့ဝင်အဖြစ်ပါဝင်ကာ ၂၀၁၃ ခုနှစ်တွင် ပွဲထွက်ခဲ့သည်။
၂၀၁၆ ခုနှစ်၌ ပထမဆုံး တကိုယ်တော် အခွေ Agust D ကို ဖြန့်သည်။
၂၀၁၈ ခု၌ ၎င်းကိုပင် ဒစ်ဂျစ်တယ်ဖြင့် ရောင်းသည်။
သူ၏သီချင်းများကို သီချင်းလွှင့်သော လုပ်ငန်းများကိုလည်း ရောင်းချခဲ့သည်။
ထိုစဉ်အခါက ဘီလ်ဘုတ်၏ ကမ္ဘာ့သီချင်းခွေများစာရင်းတွင် နံပါတ် ၃ ချိတ်၏။
၂၀၂၀ ပြည့်တွင် ဒုတိယမြောက် တစ်ကိုယ်တော် Newcastle အခွေဒီတူး ကို ဖြန့်သည်။
အမေရိကန် ဘီလ်ဘုတ် ၂၀၀ စာရင်း၌ နံပါတ် ၁၁၊ ယူကေ သီချင်းခွေစာရင်းတွင် နံပါတ် ၇၊ ဩစတေးလျ၏ အရိယာ သီချင်းခွေဇယားတွင် နံပါတ် ၂ အသီးသီး နေရာရသည်။
ကိုရီးယားတေးသီချင်းမူပိုင်ခွင့်အသင်းမှ စာရင်းအရ သူသည် တေးရေးဆရာအဖြစ်လည်းကောင်း၊ တေးထုတ်လုပ်သူအဖြစ်လည်းကောင်း ပါဝင်သော တေး သီချင်းပေါင်း ၁၀၀ ကျော် ရှိပြီဟု သိရသည်။
၎င်းသီချင်းများတွင် ၂၀၁၇ ဖရဲသီးတေးသီချင်းဆုပေးပွဲတွင် အကောင်းဆုံး ဆိုး/အာရမ္ဘီသီချင်းဆုရခဲ့သည့် ဂအွန်တေးသီချင်းစာရင်းတွင် နံပါတ် ၂ ချိတ်ခဲ့သော သုရန်၏ ဝိုင် သီချင်းလည်း အပါအဝင်ဖြစ်၏။
ယခုလက်ရှိအချစ်ရေးတွင် ဘီတီအက်စ်၏ အဖွဲ့ဝင်တစ်ယောက်ဖြစ်သော ပတ်ခ်ဂျီမင်နှင့် ချစ်သူအဖြစ်ရှိနေသည်ဟုလည်း သိရှိရပါသည်။
ဧပင့် () သည် တောင်ကိုရီးယား အမျိုးသမီးတေးဆိုအဖွဲ့ဖြစ်ပြီး ပလေးမံဖျော်ဖြေရေး (ယခင်အမည် ဧကြုဖျော်ဖြေရေး၊ ၎င်းယခင်အမည် ပလန္နေဖျော်ဖြေရေး) မှ စင်တင်သည်။
၂၀၁၁ ခု၊ ဧပြီလ ၁၉ ရက်တွင် အခွေတို ဧပင့်ရဲ့စပရိန် ၇ ခု ကို ဖြန့်ကာ ပွဲထွက်လာသည်။
အဖွဲ့ဝင် ၇ ယောက်ရှိသော်လည်း ၂၀၁၃ ခုတွင် ဟွန်းယူဂျောင်းက ကျောင်းဆက်တက်သဖြင့် အဖွဲ့မှထွက်သွားရာ ပတ်ချိုရောင်း၊ ယွန်းဘိုမိ၊ ဂျန်အွန်းဂျီ၊ ဆွန်းနာအွန်း၊ ကင်နမ်ဂျူးနှင့် အိုဟာရန်းတို့သာ ကျန်သည်။
၂၀၂၁ ခု၊ ဧပြီလ ၂၉ ရက်တွင် ဆွန်းနာအွန်းသည် စာချုပ်ပြည့်သော်လည်း အေဂျင်စီနှင့် စာချုပ်ဆက်မချုပ်ကြောင်း ပလေးမံဖျော်ဖြေရေးမှ ကြေညာသည်။
သို့သော် အဖွဲ့ဝင်အဖြစ်မူ ဆက်ရှိနေဦးမည် ဖြစ်၏။
စတင်ပွဲထွက်ချိန်မှသည် ရွှေဓာတ်ပြားဆု၊ ဆိုးသီချင်းဆု၊ အမ္မနတ်အေးသျှန်းသီချင်းဆု စသော ဆုအမျိုးမျိုးကို ရဖူးသည်။
စတူဒီယိုခွေ ၃ ခွေ၊ အခွေတို ၉ ခွေ ထွက်သည်။
စတူဒီယိုခွေတို့ကို ဂျပန်ဘာသာဖြင့်ဆို၍လည်း ရောင်းလေ၏။
ဗိန္ဓောပညာသည် ပတ်ဝန်းကျင်ရှိ အပင်တို့ကို အသုံးပြု၍ လူတို့၌ခံစားရသော ရောဂါကို ကုသသောပညာရပ် ဖြစ်သည်။
ဗိန္ဓောနည်းဖြင့်ကုသောဆရာကို ဗိန္ဓောဆရာ ခေါ်သည်။
ယခုအခါ တိုင်းရင်းဆေးဆရာဟူသောအမည်ကို ရုံးသုံးအဖြစ် ပြောင်းလဲသုံးစွဲနေပြီ ဖြစ်သည်။
ဝေါဟာရဖြစ်ပုံ အပင်တို့ကို ဆေးအဖြစ်သုံးမည်ဆိုက ဗမာအခေါ် ဘယဆေး (ဟင်ဒီတို့က ပရဆေးဟု သုံး) ခေါ်သည်။
ထိုပရဆေးပင်ကိုပင် အမြစ် အခေါက် အရွက် အပွင့် အသီး စသော အပင်၏ ပဉ္စငါးပါးစလုံးကို အသုံးချရပါက ပဉ္စဘုတ်ဆေးဟု အမည်တပ်ရသည်။
တမျိုးထက်ပိုသော ဆေးပင်တို့ကို ပေါင်းစပ်အသုံးပြုရပါက ဆေးပေါင်း သို့မဟုတ် ပိဏ္ဍောဆေး တွင်၏။
ထိုစကားလုံး ပိဏ္ဍောမှ ဝေါဟာရရွေ့ကာ ပိန္ဓောဟူ၍ ဖြစ်လာသည်။
ဆေးကုနည်းအကျဉ်း ဓာတ်ကြီးလေးပါးဖြစ်သော တေဇော ပထဝီ အာပေါ ဝါယောတို့ကို ခန္ဓာအိမ်၌ တည်ကာ ဆီး ဝမ်း သွေး လေ ဟူ၍ ခွဲသည်။
၎င်းနောက် ဆီးကြောင့်ဖြစ်သောရောဂါ၊ ဝမ်းကြောင့်ဖြစ်သောရောဂါ စသဖြင့် ထပ်ပြားသည်။
၎င်းရောဂါလက္ခဏာတို့ကို သုံးသပ်ကာ ဆရာဖြစ်သူက အနာနှင့်ဆေး တည့်ရာပေးရသည်။
လူနာတဦးနှင့်တဦး သုံးရသည့်ဆေး မတူသလို ဆရာတဦးနှင့်တဦး သုံးသောနည်းလည်း ကွဲလေ၏။
အချို့ရောဂါတို့ကို ဝမ်းတွင်းပါဟု သတ်မှတ်ရသည်။
မွေးကပင်ပါလာ၍ ကုမရတော့ပေ။
ထို့ပြင် ရောဂါရင့်လွန်း၍ ကုမရက သက်သာရုံသာ ဆေးပေးသည်လည်း ရှိသည်။
သိမ်ဖြူဆရာတော် ရှင်နာဂသေန။
"အမြုတေသင်တန်း ဥပဒေကျမ်း" ကိုးကား ကဏ္ဍ:ရိုးရာ ဆေးပညာ။
ဖုပန်ဒါ ()သည် အွန်လိုင်း အစားအသောက်နှင့်တိုလီထွာလီ အိမ်တိုင်ရာရောက်ပို့စင်္ကြန်ဖြစ်ပြီး ဂျာမနီနိုင်ငံ၊ ဘာလင်မြို့၌ ရုံးချုပ်ထားသော ဒလီဗာရီဟီးရိုး လုပ်ငန်းကြီးမှ ပိုင်သည်။
"Home | Delivery Hero www.deliveryhero.com (မေ ၁၇၊ ၂၀၂၃ တွင် ထည့်သွင်းပြီး) ဤအမည်ဖြင့် အာရှ၊ ဘူဂေးရီးယားနှင့် ရိုမေးနီးယားတို့တွင် လုပ်ကိုင်ပြီး နိုင်ငံ ၅၀ ကျော်တွင် တံဆိပ် ၂၀ ဖြင့် လည်ပတ်နေခြင်းဖြစ်၏။
ဖုပန္ဒကို ဒလီဗာရီဟီးရိုးက ၂၀၁၆ ခု၊ ဒီဇင်ဘာတွင် ဝယ်လိုက်ခြင်း ဖြစ်သည်။
သောက်ဆမ်း သည် အရည်ကျဲကျဲချက်သော ဟင်းမျိုးဖြစ်သည်။
များသောအားဖြင့် သားငါးတို့ကို သောက်ဆမ်းအဖြစ် ချက်တတ်သည်။
ဟင်းနှစ်ဖြင့် ချက်သောအခါ အအီပြေစေရန် အစားထိုးစရာ လိုသည်။
ယင်းအတွက် ဟင်းရံဖြစ်စေ ဟင်းချိုဖြစ်စေ လိုက်ရသည်။
သို့ဖြစ်ရာ ဟင်းချိုအဖြစ် သောက်နိုင်အောင် ဟင်းနှစ်နည်းနည်းဖြင့် ဟင်းခတ်အမွှေးအကြိုင်သုံးကာ အရည်ကျဲကျဲ ချက်ပါက အစွန်းလွတ်သော ဟင်းတမယ် ဖြစ်လာသည်။
သောက်ဆမ်းကြီး ဟင်းလည်းမဟုတ်၊ ဟင်းချိုလည်းမခေါ်နိုင်သည့် ထူးခြားသော ဟင်းမျိုးဖြစ်သကဲ့သို့ ပုံမှန်ဖြစ်ရိုးဖြစ်စဉ်နှင့်မတူ ဟိုသည်လည်းမဟူ၊ ဤသည်လည်း မမည် ထွေလည်ထူးဆန်းပါက သောက်ဆမ်းကြီး ဟူသော ဝေါဟာရကို သုံးစွဲလေ့ရှိသည်။
၁၉၉၇ စစ်တကောင်းငလျင် ("ဘန်ဒါဘန်ငလျင်" ဟုလည်း သိကြ) သည် နိုဝင်ဘာလ ၂၁ ရက်နေ့ 11:23 UTC အချိန်တွင် ဘင်္ဂလားဒေ့ရှ် - အိန္ဒိယ - မြန်မာ နယ်စပ်တွင် လှုပ်ခတ်ခဲ့သည့် ငလျင်ဖြစ်သည်။
၎င်းသည် ပြင်းအား Mw 6.1 ရှိသည်။
ငလျင်ဗဟိုချက်သည် အိန္ဒိယနိုင်ငံ၊ မိဇိုရမ်ပြည်နယ်တောင်ပိုင်း ဖြစ်သည်။
ငလျင်နှင့် ပတ်သက်သည့်အချက်အလက်များကို ထုတ်ပြန်ခြင်း မရှိခဲ့ပေ။
သို့သော် ဘင်္ဂလားဒေ့ရှ်နိုင်ငံ၊ စစ်တကောင်းတွင်မူ ငါးထပ်အဆောက်အဦ ပြိုကျခဲ့ကာ လူ ၂၃ ဦး သေဆုံးခဲ့သည်။
ငလျင်လှုပ်ခတ်မှုကြောင့် ဒါခါမြို့ (Dakha) တွင်လည်း တုန်ခါမှုကို ခံစားခဲ့ရသည်။
ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:အိန္ဒိယနိုင်ငံတွင် ဖြစ်ပွားသော ငလျင်များ ကဏ္ဍ:ဘင်္ဂလားဒေ့ရှ်နိုင်ငံတွင် ဖြစ်ပွားသော ငလျင်များ။
၂၀၁၆ အင်ဖာငလျင် သည် ဇန်နဝါရီလ ၄ ရက်နေ့တွင် အိန္ဒိယနိုင်ငံ၊ မဏိပူရပြည်နယ် အရှေ့မြောက်ပိုင်းတွင် လှုပ်ခတ်ခဲ့သည့် ပမာဏ ၆.၇ ရှိသည့် ငလျင်တစ်ခု ဖြစ်သည်။
အမြင့်ဆုံး Mercalli ပြင်းအားသည် ၇ (အလွန်ပြင်းထန်) ဖြစ်သည်။
ငလျင်ဗဟိုချက်သည် Tamenglong ခရိုင်၊ အင်ဖာမြို့၏ အနောက်ဘက် ၃၀ ကီလိုမီတာအကွာတွင် ဖြစ်သည်။
Rai Durgesh C., Kaushik Hemant B. and Singha Vaibhav (2017) M 6.7, 4 January 2016 Imphal earthquake: dismal performance of publicly-funded buildings; CURRENT SCIENCE, VOL. 113, NO. 12 လူအနည်းဆုံး ၁၁ ဦးသေဆုံးခဲ့ကာ လူ ၂၀၀ သည်လည်း ထိခိုက်ဒဏ်ရာရခဲ့ကာ အဆောက်အဦများစွာသည် ပျက်စီးခဲ့ရသည်။
ငလျင်လှုပ်ခတ်မှုကို ဘင်္ဂလားဒေ့ရှ်တွင်လည်း ပြင်းထန်စွာ ခံစားခဲ့ရသည်။
Cardoz, Praveen (12 January 2016). "Improper Before, Inadequate After" , The Global Feed. အိန္ဒိယနိုင်ငံ အရှေ့ပိုင်းနှင့် အရှေ့မြောက်ပိုင်းတို့တွင်လည်း ငလျင်ဒဏ်ကို ပြင်းထန်စွာ ခံစားခဲ့ရသည်။
ငလျင်သည် ဒေသစံတော်ချိန် ဇန်နဝါရီလ ၄ ရက် မနက် ၄ နာရီ ၃၅ မိနစ် (23:05 UTC, 3 January) တွင် လှုပ်ခတ်ခဲ့သည်။
သီးခြားနေရာတစ်ခုကို ဗဟိုပြုခဲ့သည်။
အင်ဖာသည် လူဦးရေ ၂၅၀၀၀၀ ဦးကျော် နေထိုင်လျက်ရှိသည်။
ဤငလျင်သည် မဏိပူရပြည်နယ်တွင် ၁၈၈၀ မှ ၁၉၃၉ အတွင်း လှုပ်ခတ်ခဲ့သည့် ငလျင်များတွင် ပျက်စီးမှုအများဆုံး ဖြစ်ခဲ့သည်။
+နိုင်ငံအလိုက် ထိခိုက်သေဆုံးမှုများ နိုင်ငံ သေဆုံး ဒဏ်ရာရ ကိုးကား ၆၂၀၀ ၅စုစုပေါင်း ၁၁ ၂၀၀ ကိုးကား ပြင်ပလင့်များ Recent Earthquakes Near Manipur, India ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:ဘင်္ဂလားဒေ့ရှ်နိုင်ငံတွင် ဖြစ်ပွားသော ငလျင်များ ကဏ္ဍ:အိန္ဒိယနိုင်ငံတွင် ဖြစ်ပွားသော ငလျင်များ။
မြန်မာနိုင်ငံအသင်းသည် ၁၉၅၆ နွေရာသီ အိုလံပစ်ပြိုင်ပွဲသို့ ဝင်ရောက်ယှဉ်ပြိုင်ခဲ့သည်။
ထိုပွဲသည် ၁၉၅၆ခုနှစ် နိုဝင်ဘာလ ၂၂ရက်နေ့မှ ဒီဇင်ဘာလ ၈ရက်နေ့အထိ ဩစတြေးလျနိုင်ငံ၊ မဲလ်ဘုန်းမြို့တွင် ကျင်းပခြင်းဖြစ်သည်။
မြန်မာနိုင်ငံအိုလံပစ်ကော်မတီအနေဖြင့် ကစားသမား ၁၁ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၄မျိုးတွင် ယှဉ်ပြိုင်စေခဲ့သည်။
​ပြေးခုန်ပစ် ကစားသမားပွဲစဉ်Heat QuarterfinalSemifinalFinalResultRankResultRankResultRankResultRankမီတုန်း​နော်အမျိုးသား မီတာ ၁၀၀၀၀colspan=6 DNFအမျိုးသား မာရသွန်colspan=6 2:49:32 26 လက်​ဝှေ့ ကစားသမားပွဲစဉ်1 Round 2 Round QuarterfinalsSemifinalsFinalOppositionResultOppositionResultOppositionResultOppositionResultOppositionResultRankရဲ​ဆွေFlyweightJohn CaldwellL TKO-3ဤအဆင့်သို့ တက်​​ရောက်နိုင်ခြင်း မရှိခဲ့။
သိန်းမြင့်BantamweightEder JofreL PTSဤအဆင့်သို့ တက်​​ရောက်နိုင်ခြင်း မရှိခဲ့။
ရဲချစ်FeatherweightShinetsu SuzukiL PTSဤအဆင့်သို့ တက်​​ရောက်နိုင်ခြင်း မရှိခဲ့။
တီ​အောင်Light WelterweightConstantin DumitrescuL PTSဤအဆင့်သို့ တက်​​ရောက်နိုင်ခြင်း မရှိခဲ့။
ရွက်​လှေ ကစားသမားပွဲစဉ်RaceNet pointsFinal rank1234567​မောင်​မောင်လွင်Finn17 181717171718100719ခင်​ဖေကြီးဘင်ချူး12m² SharpieDNF1311DNFDNFDNSDNS27513 အ​လေးမ ကစားသမားပွဲစဉ်Military pressSnatchClean & JerkTotalRankResultRankResultRankResultRankချူကီး56 kg85,0 1280,013110,013275,0 11ထွန်း​ကြွယ်60 kg90,01492,511115,014297,5 14ထွန်း​မောင်67.5 kg110,0 7105,07137,57352,5 8 ကိုးကား Official Olympic Reports ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ။
၂၀၀၃ တောင်တွင်းကြီးငလျင် သည် မြန်မာနိုင်ငံအလယ်ပိုင်းတွင် စက်တင်ဘာလ ၂၁ ရက်နေ့ ညသန်းခေါင်အချိန် လှုပ်ခတ်ခဲ့သည့် ငလျင်တစ်ခု ဖြစ်သည်။
ပမာဏ 6.6 ရှိသည်။
ပထဝီသွင်ပြင်ဆိုင်ရာ ဤငလျင်သည် ပြတ်ရွေ့ကြောပိုင်းတစ်ခုဖြစ်သည့် Gwegyo Thrust တည်ရှိသည့်နေရာတွင် ဖြစ်ပွားခဲ့သည်။
Gwegyo Thrust သည် စစ်ကိုင်းပြတ်ရွေ့ကြောအနီး ပဲခူးရိုးမတောင်ခြေ၏ အရှေ့ဘက်တစ်လျှောက်တွင် တည်ရှိသည်။
ငလျင်၏ ဗဟိုချက်သည် တောင်တွင်းကြီးမြို့အနီး အရှေ့တောင်ဘက်ကို ဗဟိုပြုခဲ့သည်။
၎င်းနေရာသည် စစ်ကိုင်းပြတ်ရွေ့ကြောမှ ၅၀ ကီလိုမီတာနှင့် ရန်ကုန်မြို့မှ ၃၆၀ ကီလိုမီတာအကွာတွင် တည်ရှိသည်။
ဤငလျင်လှုပ်ခါမှုကို ဘန်ကောက်နှင့် ချင်းမိုင်မြို့များကပါ ခံစားခဲ့ရသည်။
ပျက်စီးမှုနှင့် ဆုံးရှုံးမှုများ အနည်းဆုံး လူ ၇ ဦး သေဆုံးခဲ့ပြီး ၄၃ ဦးသည် ထိခိုက်ဒဏ်ရာရခဲ့သည်။
ပျက်စီးဆုံးရှုံးမှုများအနေဖြင့် ဘာသာရေးဆိုင်ရာအဆောက်အဦ ၁၈၀ ကျော်သည် ပျက်စီးခဲ့ပြီး ထိုအထဲမှ မူလတန်းကျောင်းတစ်ခုသည် ပြိုကျသွားခဲ့သည်။
အရည်များထွက်လာခြင်း၊ သဲများ အရည်ပျော်ခြင်းနှင့် မြေပြိုမှုများ စသည်တို့လည်း ဖြစ်ပွားခဲ့သည်။
ငလျင်ကြောင့် သေဆုံးသူ နည်းပါးရခြင်းမှာ ဤငလျင်သည် ညသန်းခေါင်အချိန်တွင် လှုပ်ခတ်ခဲ့သည်။
ထိုအတွက်ကြောင့်ပင် စာသင်ကျောင်း ပြိုကျသည့်အခါတွင် မည်သူတစ်ဦးတစ်ယောက်မျှ ထိခိုက်ဒဏ်ရာရမှု မရှိခဲ့ခြင်း ဖြစ်သည်။
လှုပ်ခတ်ပြီး အခြေအနေ ထိုဒေသတွင် များစွာသော နောက်ဆက်တွဲငလျင်များသည် လှုပ်ခတ်ခဲ့သည်။
ထိုနောက်ဆက်တွဲငလျင်များထဲမှ လေးခုသည် M5.0 ကျော်ခဲ့သည်။
ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ။
အလ္လာဟ် (အာရဗီ: الله) ဟူသော ဝေါဟာရသည် အာရဗီဘာသာစကားမှ ဆင်းသက်လာပြီး "ဘုရားသခင်" (The God) ဟု အဓိပ္ပာယ်ရသည်။
ဤဝေါဟာရသည် "al-" (သေချာပြ ဝိဘတ် - the) နှင့် "ilah" (ကိုးကွယ်ရာ အရှင် - god/deity) တို့ ပေါင်းစပ်ထားခြင်းဖြစ်သည်။
ထို့ကြောင့် အလ္လာဟ် ဆိုသည်မှာ "တစ်ဆူတည်းသော၊ စစ်မှန်သော ကိုးကွယ်ရာအရှင်" ဟု အနက်ရသည်။
အစ္စလာမ်ဘာသာ မပေါ်ပေါက်မီ အာရေဗျတွင် အလ္လာဟ်ဟူသော ဝေါဟာရကို အသုံးပြုခဲ့ကြသော်လည်း၊ အစ္စလာမ်ဘာသာတွင် ဤဝေါဟာရသည် တစ်မူထူးခြားပြီး အနက်အဓိပ္ပာယ် ပြည့်ဝလာသည်။
Abdullah Yusuf Ali ၏ ဘာသာပြန်Muhammad Asad ၏ ဘာသာပြန်M.A.S. Abdel Haleem ၏ ဘာသာပြန်Sahih al-Bukhari (ဆဟီးဟ် ဘိုခါရီ)Sahih Muslim (ဆဟီးဟ် မွတ်စလင်မ်)The Theology of Ibn Sina (Avicenna)The Incoherence of the Philosophers by Al-GhazaliMyanmar Islamic Program မှတိုက်ရိုက်ကိုးကားခြင်း အစ္စလာမ်ဘာသာတွင် အလ္လာဟ်အရှင်မြတ်၏ အရေးပါမှု အစ္စလာမ်ဘာသာတွင် အလ္လာဟ်အရှင်မြတ်သည် အရာအားလုံး၏ ဖန်ဆင်းရှင်၊ ပိုင်သအုပ်စိုးရှင်နှင့် အဆုံးအဖြတ်ပေးစီရင်တော်မူသော အရှင်ဖြစ်သည်။
အလ္လာဟ်သည် တစ်ဆူတည်းသော ဘုရားဖြစ်ပြီး၊ မည်သည့်အရာနှင့်မျှ တူညီမှုမရှိပေ။
(ကုရ်အာန် ၁၁၂:၁-၄)။
အစ္စလာမ်ဘာသာ၏ အနှစ်သာရမှာ "အလ္လာဟ်မှတစ်ပါး အခြားကိုးကွယ်ရာမရှိ" (لا إله إلا الله - Lā ʾilāha ʾillā-llāh) ဟူသော သက်သေခံချက် (ရှဟာဒါ - Shahada) တွင် အကျဉ်းချုပ်ပါဝင်သည်။
မွတ်စလင်မ်တို့၏ ယုံကြည်မှု၊ ကိုးကွယ်မှု၊ နေ့စဉ်ဘဝနှင့် အနာဂတ်မျှော်လင့်ချက် အားလုံးသည် အလ္လာဟ်အရှင်မြတ်အပေါ်တွင် အခြေခံသည်။
အလ္လာဟ်သည် အစ္စလာမ်ဘာသာဝင်တို့၏ ဘဝတွင် အမြင့်မြတ်ဆုံးနှင့် အရေးပါဆုံးသော အရှင်ဖြစ်သည်။
အခြားဘာသာတရားများ (အထူးသဖြင့် အာဗြဟမ်ဘာသာတရားများ) နှင့် ဆက်နွှယ်မှု အလ္လာဟ်ဟူသော ဝေါဟာရသည် အာဗြဟမ်အနွယ်ဝင် ဘာသာတရားများ (Abrahamic Religions) ဖြစ်ကြသော ဂျူးဘာသာ (Judaism) နှင့် ခရစ်ယာန်ဘာသာ (Christianity) တို့တွင် သုံးနှုန်းသော ဘုရားသခင် (God) ဟူသည့် ဝေါဟာရနှင့် ဆက်နွှယ်မှုရှိသည်။
ဤဘာသာတရားအားလုံးသည် တစ်ဆူတည်းသော ဘုရားသခင်ကို ယုံကြည်ကြသော်လည်း၊ ဘုရားသခင်၏ သဘောသဘာဝနှင့် ပတ်သက်၍ အသေးစိတ်အချက်အလက်များတွင် ကွဲပြားမှုများရှိသည်။
ဂျူးဘာသာ - ဂျူးဘာသာတွင် ဘုရားသခင်ကို "ယာဝေး" (Yahweh - יהוה) သို့မဟုတ် "အယ်လိုဟင်မ်" (Elohim - אֱלֹהִים) ဟု ခေါ်ဝေါ်ကြသည်။
ဂျူးတို့သည်လည်း တစ်ဆူတည်းသော ဘုရားသခင်ကို ယုံကြည်ကြပြီး၊ ထိုဘုရားသခင်သည် အစ္စရေးလူမျိုးတို့နှင့် အထူးပဋိညာဉ်ပြုထားသည်ဟု ယုံကြည်ကြသည်။
ခရစ်ယာန်ဘာသာ - ခရစ်ယာန်ဘာသာတွင် ဘုရားသခင်ကို "ခမည်းတော်၊ သားတော်၊ သန့်ရှင်းသော ဝိညာဉ်တော်" (Father, Son, Holy Spirit) ဟူသော သုံးပါးတစ်ဆူ (Trinity) အဖြစ် ယုံကြည်ကြသည်။
ခရစ်ယာန်တို့က ယေရှု (Jesus) သည် ဘုရားသခင်၏ သားတော်ဖြစ်ပြီး လူ့ဇာတိခံယူသော ဘုရားဖြစ်သည်ဟု ယုံကြည်ကြသည်။
အစ္စလာမ်ဘာသာသည် အာဗြဟမ်အနွယ်ဝင် ဘာသာတရားများ၏ အစဉ်အလာကို ဆက်ခံသည်ဟု ရှုမြင်ပြီး၊ ယခင်က ပွင့်ခဲ့သော တမန်တော်များ (ဥပမာ- အာဒမ်၊ နောဧ၊ အာဗြဟမ်၊ မောရှေ၊ ယေရှု) ကို အသိအမှတ်ပြုသည်။
သို့သော် အစ္စလာမ်ဘာသာက အလ္လာဟ်သည် တစ်ဆူတည်းသော ဘုရားဖြစ်ပြီး၊ မည်သည့် ပရောဖက် (ရှရစ်က် - Shirk) မျှ မရှိကြောင်း၊ ယေရှုသည် ဘုရားသခင်၏ သားတော်မဟုတ်ဘဲ တမန်တော်တစ်ပါးဖြစ်ကြောင်း သွန်သင်သည်။
အခန်း (၁) - အလ္လာဟ်၏ ဂုဏ်တော်များ (Attributes of Allah) အစ္စလာမ်ဘာသာတွင် အလ္လာဟ်အရှင်မြတ်၏ ဂုဏ်တော်များကို သူ၏ လှပသော အမည်နာမတော်များ (99 Names of Allah - أسماء الله الحسنى) မှတဆင့် လေ့လာသိရှိနိုင်သည်။
ဤအမည်နာမတော်များသည် အလ္လာဟ်၏ စွမ်းရည်တော်များ၊ ဂုဏ်တော်များ၊ လုပ်ဆောင်တော်မူချက်များကို ဖော်ပြနေသည်။
အမည်နာမတော် ၉၉ ပါး (99 Names of Allah - أسماء الله الحسنى) အစ္စလာမ်ထုံးတမ်းစဉ်လာအရ အလ္လာဟ်အရှင်မြတ်တွင် လှပသော အမည်နာမတော် ၉၉ ပါးရှိသည်ဟု ယုံကြည်ကြသည်။
ဤအမည်နာမတော်များကို အလွတ်ကျက်မှတ်ခြင်း၊ ရွတ်ဖတ်ခြင်းသည် အကျိုးကျေးဇူးများစွာရှိသည်ဟု ဆိုသည်။
အဓိကကျသော ဂုဏ်တော်အချို့ကို အကျယ်တဝင့် ရှင်းလင်းခြင်း အရ-ရဟ်မာန် (Ar-Rahman - الرحمن) - အလွန် သနားကြင်နာတော်မူသောအရှင်။
ဤဂုဏ်တော်သည် အလ္လာဟ်၏ အကန့်အသတ်မဲ့ ကရုဏာတော်ကို ဖော်ပြသည်။
သက်ရှိသက်မဲ့အားလုံးအပေါ် အလ္လာဟ်၏ ကရုဏာတော် သက်ရောက်မှုရှိသည်။
အရ-ရဟီးမ် (Ar-Rahim - الرحيم) - အလွန် မေတ္တာတော်ကြီးမားတော်မူသောအရှင်။
ဤဂုဏ်တော်သည် အလ္လာဟ်၏ မေတ္တာတော်ကို အထူးပြုဖော်ပြသည်။
အထူးသဖြင့် ယုံကြည်သူများ (မုအ်မင်န် - مؤمن) အပေါ်တွင် အလ္လာဟ်၏ မေတ္တာတော်သည် ပိုမိုထင်ရှားသည်။
အလ်-ဂဖူရ် (Al-Ghafur - الغفور) - အလွန် ခွင့်လွှတ်တော်မူသောအရှင်။
ဤဂုဏ်တော်သည် အလ္လာဟ်၏ ခွင့်လွှတ်မှုနှင့် အပြစ်များကို ဖုံးကွယ်ပေးမှုကို ဖော်ပြသည်။
နောင်တရသော (တောင်ဗာ - توبة) သူများ၏ အပြစ်များကို အလ္လာဟ်သည် ခွင့်လွှတ်တော်မူသည်။
အလ္လာဟ်၏ တစ်ဆူတည်းဖြစ်ခြင်း (Tawhid - توحيد) တောင်ဟီဒ် (Tawhid) ဆိုသည်မှာ အလ္လာဟ်အရှင်မြတ်၏ တစ်ဆူတည်းဖြစ်ခြင်းကို ယုံကြည်လက်ခံခြင်းဖြစ်သည်။
ဤသည်မှာ အစ္စလာမ်ဘာသာ၏ အခြေခံအကျဆုံးနှင့် အရေးအကြီးဆုံး ယုံကြည်ချက်ဖြစ်သည်။
တောင်ဟီဒ်ကို အောက်ပါအတိုင်း အဓိက သုံးမျိုး ခွဲခြားနိုင်သည်- Tawhid ar-Rububiyyah (توحيد الربوبية) - အလ္လာဟ်သည် တစ်ဆူတည်းသော ဖန်ဆင်းရှင်၊ ပိုင်သအုပ်စိုးရှင်၊ စီမံခန့်ခွဲသူဖြစ်ကြောင်း ယုံကြည်ခြင်း။
Tawhid al-Asma was-Sifat (توحيد الأسماء والصفات) - အလ္လာဟ်၏ လှပသော အမည်နာမတော်များနှင့် ဂုဏ်တော်များကို ယုံကြည်ခြင်း။
ဤအမည်နာမတော်များနှင့် ဂုဏ်တော်များသည် အလ္လာဟ်နှင့်သာ သက်ဆိုင်ပြီး၊ မည်သည့်အရာနှင့်မျှ မတူညီကြောင်း ယုံကြည်ခြင်း။
Tawhid al-Ibadah (توحيد العبادة) - အလ္လာဟ်ကိုသာ တစ်ဆူတည်း ကိုးကွယ်ဆည်းကပ်ခြင်း။
မည်သည့်အရာကိုမျှ အလ္လာဟ်နှင့် ယှဉ်တွဲကိုးကွယ်ခြင်း မပြုရန်။
ရှရစ်က် (Shirk - شرك) - အလ္လာဟ်နှင့် တန်းတူ ကိုးကွယ်ခြင်းကို ဆန့်ကျင်ခြင်း ရှရစ်က် (Shirk) ဆိုသည်မှာ အလ္လာဟ်အရှင်မြတ်နှင့် တစ်စုံတစ်ရာကိုဖြစ်စေ၊ တစ်စုံတစ်ဦးကိုဖြစ်စေ တန်းတူထား ကိုးကွယ်ခြင်းဖြစ်သည်။
ရှရစ်က်သည် အစ္စလာမ်ဘာသာတွင် အကြီးလေးဆုံးသော အပြစ်ဖြစ်ပြီး၊ ခွင့်လွှတ်မှုမရနိုင်သော အပြစ်ဖြစ်သည်။
ရှရစ်က်တွင် အောက်ပါတို့ ပါဝင်နိုင်သည်- ရုပ်တုများကို ကိုးကွယ်ခြင်း သူတော်စင်များ၊ တမန်တော်များကို ဘုရားကဲ့သို့ ကိုးကွယ်ခြင်း သဘာဝတရားကြီး (နေ၊ လ၊ ကြယ် စသည်) ကို ကိုးကွယ်ခြင်း မိမိကိုယ်ကို (သို့မဟုတ်) အခြားသူများကို အလ္လာဟ်နှင့် တန်းတူသဘောထားခြင်း အလ္လာဟ်မှတပါး အခြားသော အရာများကို အားကိုးခြင်း အစ္စလာမ်ဘာသာသည် ရှရစ်က်ကို အပြင်းအထန် ဆန့်ကျင်ပြီး၊ တစ်ဆူတည်းသော အလ္လာဟ်ကိုသာ ကိုးကွယ်ရန် သွန်သင်သည်။
အခန်း (၂) - အစ္စလာမ့် ကျမ်းဂန်များတွင် အလ္လာဟ် (Allah in Islamic Texts) အစ္စလာမ့်ကျမ်းဂန်များဖြစ်သော ကုရ်အာန်ကျမ်းနှင့် ဟဒီးစ်တော်များတွင် အလ္လာဟ်အရှင်မြတ်အကြောင်း အသေးစိတ် ရှင်းလင်းဖော်ပြထားသည်။
ဤကျမ်းဂန်များသည် မွတ်စလင်မ်တို့အတွက် ဘဝလမ်းညွှန်များဖြစ်ပြီး၊ အလ္လာဟ်အရှင်မြတ်ကို မည်သို့ သိရှိနားလည်ရမည်၊ ကိုးကွယ်ဆည်းကပ်ရမည်ကို ရှင်းလင်းပြသထားသည်။
ကုရ်အာန်ကျမ်း (Quran) ကုရ်အာန်ကျမ်းသည် အစ္စလာမ်ဘာသာ၏ အဓိကကျမ်းဂန်ဖြစ်ပြီး၊ အလ္လာဟ်အရှင်မြတ်၏ နှုတ်ကပတ်တော်များ စုစည်းမှုဖြစ်သည်။
ကုရ်အာန်တွင် အလ္လာဟ်အကြောင်း ဖော်ပြထားချက်များ ကုရ်အာန်ကျမ်းသည် အလ္လာဟ်အရှင်မြတ်၏ တစ်ဆူတည်းဖြစ်ခြင်း (Tawhid - توحيد) ကို အလေးအနက်ထား ဖော်ပြထားသည်။
အလ္လာဟ်မှတစ်ပါး အခြားကိုးကွယ်ရာမရှိကြောင်းကို အကြိမ်ကြိမ် အလေးပေးပြောကြားထားသည်။
ကုရ်အာန်တွင် အလ္လာဟ်၏ ဂုဏ်တော်များ၊ လုပ်ဆောင်တော်မူချက်များနှင့် စွမ်းရည်တော်များကို ရှင်းလင်းစွာ ဖော်ပြထားသည်။
လူသားများကို အလ္လာဟ်၏ ဖန်ဆင်းခြင်းခံရသူများအဖြစ်လည်းကောင်း၊ အလ္လာဟ်ကို ကိုးကွယ်ရန်နှင့် သူ၏ အမိန့်များကို လိုက်နာရန်တာဝန်ရှိသူများအဖြစ်လည်းကောင်း ဖော်ပြထားသည်။
ကုရ်အာန်သည် အလ္လာဟ်နှင့် လူသားတို့အကြား ဆက်ဆံရေးကို ရှင်းလင်းထားသည်။
အလ္လာဟ်သည် လူသားများကို ခွင့်လွှတ်တော်မူကြောင်း၊ ကရုဏာတော်နှင့် မေတ္တာတော်ကြီးမားကြောင်း ဖော်ပြထားသည်။
အလ္လာဟ်၏ ဂုဏ်တော်များကို ဖော်ပြသော အာယသ် (Verses) များ ကုရ်အာန်ကျမ်းတွင် အလ္လာဟ်၏ ဂုဏ်တော်များကို ဖော်ပြသော အာယသ် (Verses) များစွာရှိသည်။
ဥပမာ- "ထိုအရှင်မြတ်သည် အလ္လာဟ်တည်းဟူသော ကိုးကွယ်ရာအရှင်ဖြစ်တော်မူ၏။
ထိုအရှင်မြတ်မှတစ်ပါး အခြားကိုးကွယ်ရာအရှင် မရှိပေ။
အသက်ရှင်တော်မူသောအရှင် (အယ်လ်-ဟိုင်ယု - الحي) ဖြစ်တော်မူ၏။
အမြဲတစေတည်ရှိတော်မူသောအရှင် (အယ်လ်-ကိုယုမ်း - القيوم) ဖြစ်တော်မူ၏။
" (ကုရ်အာန် ၂:၂၅၅) "ထိုအရှင်မြတ်သည် နှလုံးသားများ၌ ယုံကြည်ခြင်းကို ထည့်သွင်းပေးတော်မူသောအရှင် ဖြစ်တော်မူ၏။
ထိုအရှင်မြတ်သည် ကောင်းကင်များ၌ရှိသော အရာများနှင့် မြေပြင်၌ရှိသော အရာများကို ဖန်ဆင်းတော်မူသော အရှင် ဖြစ်တော်မူ၏။
" (ကုရ်အာန် ၅၈:၂၂) လူသားတို့နှင့် အလ္လာဟ်အကြား ဆက်ဆံရေး ကုရ်အာန်သည် အလ္လာဟ်နှင့် လူသားတို့အကြား ဆက်ဆံရေးကို အဓိကအားဖြင့် အောက်ပါအတိုင်း ဖော်ပြထားသည်- ကိုးကွယ်ခြင်း (Worship) - အလ္လာဟ်ကိုသာ ကိုးကွယ်ဆည်းကပ်ရန်၊ သူ၏ အမိန့်များကို လိုက်နာရန်။
တောင်းဆုပြုခြင်း (Dua) - အလ္လာဟ်ထံ တောင်းဆုပြုခြင်း၊ အကူအညီတောင်းခံခြင်း။
ကျေးဇူးတင်ခြင်း (Shukr) - အလ္လာဟ်၏ ကျေးဇူးတော်များကို အောက်မေ့ခြင်း၊ ကျေးဇူးတင်ခြင်း။
နောင်တရခြင်း (Tawbah) - အပြစ်များအတွက် နောင်တရခြင်း၊ အလ္လာဟ်ထံ ခွင့်လွှတ်မှုတောင်းခံခြင်း။
မျှော်လင့်ခြင်း (Hope) - အလ္လာဟ်၏ ကရုဏာတော်နှင့် မေတ္တာတော်ကို မျှော်လင့်ခြင်း။
ဟဒီးစ်တော်များ (Hadith) ဟဒီးစ်တော်များသည် တမန်တော် မုဟမ္မဒ် (ဆွ) ၏ ပြောကြားချက်များ၊ လုပ်ဆောင်ချက်များနှင့် သဘောတူညီချက်များကို မှတ်တမ်းတင်ထားခြင်းဖြစ်သည်။
ဟဒီးစ်တော်များသည် ကုရ်အာန်ကျမ်းပြီးလျှင် အစ္စလာမ်ဘာသာတွင် အရေးပါသော အရင်းအမြစ်တစ်ခုဖြစ်သည်။
တမန်တော် မုဟမ္မဒ် (ဆွ) ၏ ပြောကြားချက်များနှင့် လုပ်ဆောင်ချက်များတွင် အလ္လာဟ်အကြောင်း ဖော်ပြချက်များ ဟဒီးစ်တော်များတွင် တမန်တော် (ဆွ) သည် အလ္လာဟ်အကြောင်းကို မကြာခဏ ဟောပြောခဲ့သည်။
သူ၏ ပြောကြားချက်များတွင် အလ္လာဟ်၏ ဂုဏ်တော်များ၊ လူသားများအတွက် အလ္လာဟ်၏ ညွှန်ကြားချက်များ စသည်တို့ကို ရှင်းလင်းစွာ ဖော်ပြထားသည်။
တမန်တော် (ဆွ) ၏ လုပ်ဆောင်ချက်များသည် အလ္လာဟ်ကို မည်သို့ ကိုးကွယ်ဆည်းကပ်ရမည်၊ မည်သို့ နေထိုင်ရမည်ဆိုသည့် စံနမူနာများကို ပြသသည်။
အလ္လာဟ်ကို ချီးမွမ်းခြင်း၊ တောင်းဆုပြုခြင်းများ ဟဒီးစ်တော်များတွင် အလ္လာဟ်ကို ချီးမွမ်းခြင်း၊ တောင်းဆုပြုခြင်းဆိုင်ရာ စကားလုံးများနှင့် နည်းလမ်းများကို ဖော်ပြထားသည်။
တမန်တော် (ဆွ) သည် အလ္လာဟ်ထံ မကြာခဏ တောင်းဆုပြုလေ့ရှိပြီး၊ မွတ်စလင်မ်များလည်း အတုယူသင့်ကြောင်း သွန်သင်ခဲ့သည်။
ဟဒီးစ်တော်များမှတဆင့် အလ္လာဟ်၏ ဂုဏ်တော်များကို လေ့လာခြင်း ဟဒီးစ်တော်များသည် အလ္လာဟ်၏ ဂုဏ်တော်များကို ပိုမိုနက်ရှိုင်းစွာ နားလည်ရန် အထောက်အကူပြုသည်။
တမန်တော် (ဆွ) ၏ ပြောကြားချက်များမှတစ်ဆင့် အလ္လာဟ်၏ ကရုဏာတော်၊ တရားမျှတမှုနှင့် စွမ်းရည်တော်များကို လေ့လာနိုင်သည်။
အစ္စလာမ့်ကျမ်းဂန်များတွင် အလ္လာဟ်အရှင်မြတ်အကြောင်း ဖော်ပြထားချက်များသည် မွတ်စလင်မ်တို့၏ ဘဝတွင် အဓိကကျသော အခန်းကဏ္ဍမှ ပါဝင်သည်။
ဤကျမ်းဂန်များကို လေ့လာခြင်းဖြင့် အလ္လာဟ်ကို ပိုမိုနားလည်သဘောပေါက်ပြီး၊ သူ၏ အမိန့်များကို လိုက်နာကျင့်သုံးကာ သူနှင့် နီးစပ်သော ဆက်ဆံရေးကို တည်ဆောက်နိုင်သည်။
အခန်း (၃) - အစ္စလာမ့် ဒဿနိကဗေဒတွင် အလ္လာဟ် (Allah in Islamic Philosophy) အစ္စလာမ့်ဒဿနိကဗေဒသည် အလ္လာဟ်အရှင်မြတ်၏ သဘောသဘာဝ၊ တည်ရှိမှုနှင့် ဆက်စပ်၍ များစွာသော အတွေးအခေါ်များကို မွေးထုတ်ပေးခဲ့သည်။